Os termins mes comuns ta la chent homosexual ye lesbiana ta mullers e gai ta varons, encara que tamién s'emplega iste zaguero ta referir-se cheneralment tanto a varons como mullers. O numero de personas que s'identifican como gai u lesbiana e la proporción de chent qui en tien d'experiencias sexuals con o mesmo sexo ye difícil d'estimar de traza fiable por os rechiradors por una variedat de razons, ya que muita chent gai e lesbiana no s'identifican ubiertament debito a la homofobia e la discriminación heterosexista. A conducta homosexual tamién se ye documentata en a-saber-las especies animals no humanas.